cyanic-selkie/wikianc huggingface dataset:
వత్స
ఉదయన
శతానికుడి తరువాత ఆయనకు విదేహ యువరాణి ద్వారా జన్మించిన రెండవ శతానికుడి కుమారుడు ఉదయనా రాజ్యపాలన చేసాడి. స్వప్నవాసవదత్తా, ప్రతిఙా-యుగంధరాయణ, అనేక ఇతర ఇతిహాసాల శృంగార వీరుడు ఉదయనా. బుద్ధుని అవంతి రాజు ప్రద్యోతా సమకాలీనుడు. పే .119 కథసరిత్సగరంలో ఆయన విజయాల గురించి సుదీర్ఘ కథనం ఉంది. ప్రియదర్శిక కళింగ పాలకుడి మీద విజయం సాధించిన సంఘటనను, అంగ సింహాసనాన్ని దహవర్మను పునరుద్ధరించడం గురించి వివరించాడు. ధమ్మపాద వ్యాఖ్యానం అవంతి రాజు ప్రద్యోత కుమార్తె అయిన వాసవదత్త (వాసులదత్త)తో తన వివాహం కథను వివరిస్తుంది. ఇది ఆయన మరో ఇద్దరు భార్యల గురించి, కురు బ్రాహ్మణ కుమార్తె మాగండియా, కోశాధికారి ఘోసాకా దత్తపుత్రిక సమవతి గురించి కూడా ప్రస్తావించింది. " మిలిందాపాహో " ఉదయన భార్య అయిన గోపాల-మాతా అనే రైతు అమ్మాయిని సూచిస్తుంది. భాస రచించిన " స్వప్నవసావదత్తా " మగధ రాజు దారకా సోదరి పద్మావతి అనే మరో రాణి గురించి ప్రస్తావించింది. అంగా రాజు అయిన దహవర్మను కుమార్తె అరణ్యకాతో ఉదయనా వివాహం గురించి ప్రియదర్శిక మనకు చెబుతుంది. రత్నవళిలో ఆయన, ఆయన పట్టమహిషి వాసవదత్త చెలికత్తె అయిన సాగారికా మధ్య ప్రేమ కథను వివరించబడింది. ఆయన పట్టమహిషికి జన్మించిన ఆయన కుమారుడి పేరు బోధి. [3]: పేజీలు .179-80. ధర్మం, ఎనిమిది రెట్లు, నాలుగు గొప్ప సత్యాలను వ్యాప్తి చేయడానికి బుద్ధుడు ఉదయనా పాలనలో అనేకసార్లు కౌశాంబిని సందర్శించాడు. ఉదయనా బుద్ధుని ఉపాసకుడు (అనుచరుడు). బౌద్ధ చారిత్రక రచన చైనా అనువాదం " ఎకోత్తరా అగామా" బుద్ధుని మొట్టమొదటి చిత్రం ఉదయనా సూచనల మేరకు గంధపు చెక్కతో తయారు చేయబడిందని పేర్కొంది.
చండీగఢ్ క్రికెట్ జట్టు
ప్రస్తుత స్క్వాడ్
24 జనవరి 2023 ననవీకరించబడింది
వత్స
తరువాతి అభివృద్ధి
పురాణాల ఆధారంగా ఉదయనా యొక్క 4 వారసులు వాహినారా, దానపాయి, నిరమిత్రా, కోమాకా. తరువాత వత్స రాజ్యాన్ని అవంతి రాజ్యం చేజిక్కించుకుంది. ప్రద్యోత మునిమనవడు మణిప్రభా, కౌశుంభి నుండి అవంతి యువరాజుగా పరిపాలించాడు. [3]: pp.180, 180n, 565 వత్స చివరికి శిషునాగ చేత మగధలో విలీనం చేయబడింది.
గ్రేట్ వాల్ ఆఫ్ తెలంగాణ
గ్రేట్‌ వాల్‌ ఆఫ్‌ తెలంగాణ, తెలంగాణ రాష్ట్రంలోని నాగర్‌కర్నూల్ జిల్లా, అమ్రాబాద్ మండలం, అమ్రాబాద్ గ్రామ సమీపంలో 120 కిమీల పొడవున్న అతిపెద్ద గోడ. దట్టమైన నల్లమల అటవీ ప్రాంతంలో కాకతీయుల వైభవానికి నిలువెత్తు నిదర్శనంగా ఉన్న ఈ గోడ ఇటీవలే వెలుగులోకి వచ్చింది. అమ్రాబాద్‌ మండలం లోని మన్ననూర్‌ నుంచి ప్రారంభమై ఫరహాబాద్‌ మీదుగా కొల్లాపూర్‌, కల్వకుర్తి నియోజకవర్గాల వరకూ విస్తరించింది.
చరిత్ర
ఎనిమిదో శతాబ్దంలో అమ్రాబాద్‌ ప్రాంత సామంత రాజు పట్టభద్రుడు అమ్రాబాద్ కోట నిర్మాణానికి పునాదివేశాడు. ఆ తరువాత 13వ శతాబ్దంలో కాకతీయుల ఆధీనంలోకి వచ్చిన ఈ కోటను, రాణి రుద్రమదేవి కొంత నిర్మాణం చేపట్టగా, తదనంతరం ప్రతాపరుద్రుడి పాలనాకాలంలో కోట నిర్మాణం పూర్తయింది. ఆ కోటకు రక్షణగా, అక్కడి భౌగోళిక పరిస్థితులకు అనుగుణంగా నల్లమలలోని కృష్ణానది తీరం మీదుగా 120 కిలోమీటర్ల పొడవున్న ఈ గోడను ప్రతాపరుద్రుడు నిర్మించాడు.
ప్రస్తుత స్థితి
కాకతీయ సామ్రాజ్య పతనానంతరం శత్రురాజ్యాల దాడులనూ తట్టుకొని నిలబడిన ఈ గోడకు సంబంధించిన ఆనవాళ్ళు అక్కడక్కడ ఉన్నాయి. ప్రకృతి బీభత్సాలు, దొంగల దాడులు, గుప్తనిధుల కోసం తవ్వకాలవల్ల గోడ మొత్తం దెబ్బతిన్నది. ఐదారు కిలోమీటర్ల మేర కూలిపోయిన స్థితిలో ఉంది. మన్ననూరుకు సమీపంలో సుమారు కిలోమీటరు వరకూ కొండపైకి ఎక్కిన తర్వాత, చుట్టూరా సుమారు రెండు కిలోమీటర్ల మేర కోటగోడ కనిపిస్తుంది. మరోవైపు ఫరహాబాద్‌ అటవీ ప్రాంతంలోని వ్యూ పాయింట్‌కు ఇరువైపులా కోటగోడలు చెక్కుచెదరకుండా ఉన్నాయి.
జెమిని
జెమిని (:Gemini) సరణ్ దర్శకత్వంలో దగ్గుబాటి వెంకటేష్, నమిత హీరోహీరోయిన్స్ గా 2002లో విడుదలైన తెలుగు చలనచిత్రం. ఈ చిత్రాన్ని ఏ.వి.యం. ప్రొడక్షన్స్ పతాకంపై నిర్మాత ఎమ్ సరవన్ నిర్మించారు. ఈ చిత్రానికి సంగీత దర్శకుడు ఆర్. పి. పట్నాయక్ సంగీతం అందిచారు. కళాభవన్ మణి, రఘుబాబు, పోసాని కృష్ణ మురళి, బ్రహ్మానందం, వేణు మాధవ్, సుధాకర్, కోట శ్రీనివాస రావు, ఆహుతి ప్రసాద్, సుజాత, మురళి తదితరులు ముఖ్యపాత్రాలలో నటించారు. ఈ చిత్రానికి మాతృక 2002లో ఇదే పేరుతో విడుదలైన తమిళ సినిమా. అందులో విక్రం, కిరణ్ రాథోడ్ ప్రధాన పాత్రలు పోషించారు.
కథ
విజయవాడలోని జెమిని (వెంకటేష్), లడ్డా (కళాభవన్ మణి) అనే ఇద్దరి రౌడీల కథే ఈ సినిమా. లడ్డా తరపు మనిషి జెమిని మనిషిని చంపుతాడు. దాంతో జెమిని గ్యాంగ్ ఆ వ్యక్తిని కనిపెట్టి చంపేస్తారు. ఈ సంఘటనతో వారిద్దరి మధ్య విరోధం ప్రారంభమౌంతుంది.
అదేసమయంలో జెమిని మార్వాడి అమ్మాయిఐన మనిషా (నమిత) ప్రేమలో పడతాడు. మనిషా రాత్రి కళాశాలలో చదువుతుంటుంది. జెమిని కూడా అదే కళాశాలలో చేరుతాడు. అక్కడ ఇద్దరు ఒక్కరినొకరు ప్రేమించుకుంటారు. విజయవాడ కమిషనర్ ఆఫ్ పోలీస్ గా విశ్వనాథ్ (మురళి) వస్తాడు. జెమిని, లడ్దులను పట్టుకోని పోలీస్ స్టేషన్ లో పెడతాడు. అప్పుడు వాళ్ళు మాములు మనిషులుగా బ్రతుకుతామని విశ్వనాథ్ ని ఒప్పించి, అతని నుంచి అవకాశం పొందుతారు. జెమిని, లడ్దులు మారారా లేక అలాగే ఉన్నారా...జెమిని, మనిషాల ప్రేమను పెద్దలు అంగీకరించారా లేదా అన్నది మిగతా కథ.
పాటలు
ఈ చిత్రానికి ఆర్. పి. పట్నాయక్ సంగీతం అందించాడు. అన్ని హిట్ పాటలు. ఆదిత్య మ్యూజిక్ ద్వారా విడుదలయ్యాయి.
ఇతర లంకెలు
వర్గం:2002 తెలుగు సినిమాలు వర్గం:వెంకటేష్ నటించిన సినిమాలు వర్గం:ఆర్. పి. పట్నాయక్ సినిమాలు వర్గం:రఘుబాబు నటించిన చిత్రాలు వర్గం:పోసాని కృష్ణ మురళి సినిమాలు వర్గం:కోట శ్రీనివాసరావు నటించిన సినిమాలు వర్గం:వేణుమాధవ్ నటించిన చిత్రాలు వర్గం:బ్రహ్మానందం నటించిన సినిమాలు వర్గం:ఆహుతి ప్రసాద్ నటించిన చిత్రాలు వర్గం:సుధాకర్ నటించిన సినిమాలు వర్గం:తెలుగు ప్రేమకథ చిత్రాలు వర్గం:సుజాత నటించిన సినిమాలు వర్గం:తమిళ సినిమా పునర్నిర్మాణాలు
నాంగ్లోయ్ జాట్ శాసనసభ నియోజకవర్గం
నాంగ్లోయ్ జాట్ శాసనసభ నియోజకవర్గం ఢిల్లీ కేంద్రపాలిత ప్రాంతంలోని నియోజకవర్గాలలో ఒకటి. ఈ నియోజకవర్గం వెస్ట్ ఢిల్లీ జిల్లా, నార్త్ వెస్ట్ ఢిల్లీ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి.
మూలాలు
వర్గం:ఢిల్లీ శాసనసభ నియోజకవర్గాలు
ముమ్మిడివరం నగరపంచాయితీ
ముమ్మిడివరం నగరపంచాయితీ, ఆంధ్రప్రదేశ్ రాష్ట్రం, కోనసీమ జిల్లాకు చెందిన ముమ్మిడివరం పట్టణ స్థానిక స్వపరిపాలనా సంస్థ. ఈ పురపాలక సంఘం అమలాపురం లోకసభ నియోజకవర్గంలోని, ముమ్మిడివరం శాసనసభ నియోజకవర్గం పరిధికి చెందిన నగరపంచాయితీ.
చరిత్ర
ఈ నగర పంచాయతీ సమీప పట్టణమైన అమలాపురం నుండి 15 కి. మీ. దూరంలో ఉంది. 1969 సంవత్సరం వరకు ముమ్మిడివరం అమలాపురం తాలుకాలో ఉండేది. తరువాతి కాలంలో మండలాలు ఏర్పాటులో ముమ్మిడివరానికి మండల ప్రతిపత్తి కల్పించబడింది.23 జూన్ 2011 న గ్రామ పంచాయతీ నుండి నగరపంచాయతీకి అప్‌గ్రేడ్ చేయబడింది
భౌగోళికం
ముమ్మిడివరం 16.65°N, 82.1167°W. వద్ద ఉంది.సముద్రమట్టానికి మూడు అడుగుల ఎత్తులో ఉంది.
జనాభా గణాంకాలు
ఈ నగర పంచాయతీని 20 ఎన్నికల వార్డులుగా విభజించారు. దీనికి ప్రతి 5 సంవత్సరాలకు ఒకసారి ఎన్నికలు జరుగుతాయి.2011 జనాభా లెక్కల ప్రకారం 23732 మంది జనాభా ఉండగా అందులో పురుషులు 11733, మహిళలు 11999 మంది ఉన్నారు. ఈ నగర పంచాయతీ పరిధిలో మొత్తం 6560 ఇండ్లు కలిగిఉన్నాయి. 0-6 సంవత్సరాల వయస్సు గల పిల్లల జనాభా 2080 ఉన్నారు. అక్షరాస్యత రేటు 80.33% ఉండగా, పురుష జనాభాలో 85% ఉండగా, స్త్రీ జనాభాలో 75% అక్షరాస్యులు ఉన్నారు.
ప్రస్తుత చైర్‌పర్సన్, వైస్ చైర్మన్
ప్రస్తుత చైర్‌పర్సన్ గా బి.వి రమణ పనిచేయుచున్నాడు.
ఇతర వివరాలు
ఈ పురపాలక సంఘంలో 6560 గృహాలు ఉన్నాయి.ఒక ప్రభుత్వ ఆసుపత్రి ఉంది.5 ఇ-సేవా కేంద్రాలు,2 ఉన్నత పాఠశాలలు,23 ప్రాథమిక పాఠశాలలు,ఒక మార్కెట్టు ఉన్నాయి.
హ్యాపీ హ్యాపీగా
హ్యాపీ హ్యాపీగా 2010లో విడుదలైన తెలుగు చిత్రం. వరుణ్ సందేశ్ కథానాయకుడు.
కథ
సంతోష్ ఒక అనాథ. నలుగురు స్నేహితులతో కలిసి కార్టూన్ గైస్ పేరుతో ఓ గిప్ట్ కార్నర్ తరహా వెరైటీ బిజెనెస్ చేస్తూంటాడు. తమకు కావాల్సిన వారుకి గిప్ట్ ఇవ్వాల్సి వస్తే సంతోష్ కి షాప్ కి ఫోన్ చేస్తే వాళ్ళు ఆ పని పూర్తి చేస్తూంటారు. మరో ప్రక్క సంతోష్ తన ఖాళీ టైమ్ లో తన ప్రేమలో ఎవరన్నా అమ్మాయి పడకపోతుందా అని తిరుగుతూంటాడు. ఈ క్రమంలో అతనికి పూజ పరిచయమవుతుంది. వెంటనే ప్రేమలో పడిన అతను ప్రపోజ్ చేద్దామనుకునేసరికి ఓ విషయం తెలుస్తుంది. అదేమిటంటే ఆమెకి ప్రేమ అంటే సదాభిప్రాయం లేదని. దాంతో నేరుగా ఆమెను ప్రేమిస్తున్నాను అని చెప్పకుండా తను ఓ అమ్మాయితో ప్రేమలో ఉన్నానని అబద్దమాడతాడు. ఎవరా అమ్మాయి తనకు చూపెట్టమని పూజ పట్టుబడితే సంతోష్ అప్పటికప్పుడు తన కళ్ళకు కనపడిన అమ్మాయి ప్రియని చూపెడతాడు. అది నిజమే అనుకుని నమ్మిన పూజ వీరిద్దరనీ కలపాలని ప్లాన్ చేస్తుంది. ఈలోగా మరో మలుపు. ప్రియ మరెవరో కాదు. ఆ ఊళ్ళో ఉన్న పెద్ద డాన్ సూరి చెల్లెలు. అతనికి తన చెల్లి వంక ఎవరు చూసినా నచ్చదు. కాలో చెయ్యో తీసేస్తాడు. ఇలాంటి పరిస్ధితుల్లో ఇరుక్కున్న సంతోష్ ఏం చేసాడు అన్నది మిగిలిన కథ.
తారాగణం
ఈ సినిమాలో నటించిన వివరాలు :
సాంకేతికవర్గం
ఈ చిత్రంలోని సాంకేతిక నిపుణులు :
పాటలు
ఈ చిత్రంలోని పాటలన్నీ సిరివెన్నెల సీతారామశాస్త్రి రచించాడు.
బయటి లింకులు
వర్గం:2010 తెలుగు సినిమాలు వర్గం:ఆలీ నటించిన సినిమాలు వర్గం:ఎం.ఎస్.నారాయణ నటించిన సినిమాలు
రక్ష
రక్ష ప్రముఖ సినీ నటి. ఈవిడ ప్రేమలేఖ సినిమా ద్వారా తెలుగు సినీ రంగానికి పరిచయమయ్యారు. ఈవిడ తెలుగు. తమిళం, కన్నడ, హిందీ భాషలలో దాదాపు 50 చిత్రాలలో నటించారు.
బాల్యం
ఈమె బాల్యం, విద్యాభ్యాసం అంతా చెన్నై లో గడిచింది. thumb|మేం వయసుకు వచ్చాం
బయటి లింకులు
వర్గం:తెలుగు సినిమా శృంగార నటీమణులు వర్గం:తెలుగు సినిమా నటీమణులు వర్గం:1974 జననాలు వర్గం:జీవిస్తున్న ప్రజలు
మేడ్చల్ మ‌ల్కాజ్‌గిరి జిల్లా ప్రజా పరిషత్
మేడ్చ‌ల్ మ‌ల్కాజ్‌గిరి జిల్లా ప్రజా పరిషత్‌ 2016 అక్టోబరు 11న నూతన జిల్లాల పునర్య్వస్థీకరణలో భాగంగా నూతనంగా ఏర్పడింది. మేడ్చల్‌ మ‌ల్కాజ్‌గిరి జిల్లాలో 42 ఎంపీటీసీ, నాలుగు ఎంపీపీ, నాలుగు జెడ్పీటీసీ స్థానాలతో 2019లో తొలిసారి జిల్లా ప్రజా పరిషత్‌ ఎన్నికలు జరిగాయి.
మేడ్చల్‌ మ‌ల్కాజ్‌గిరి జిల్లా ప్రజాపరిషత్‌ (జెడ్పీ) నాలుగు మండలాలకు మాత్రమే పరిమితమైంది. మేడ్చల్‌ అసెంబ్లీ నియోజకవర్గాన్ని మినహాయిస్తే మిగతా నాలుగు అసెంబ్లీ నియోజకవర్గాలు జీహెచ్‌ఎంసీ పరిధితో పాటు మున్సిపాలిటీలు కొనసాగుతున్నాయి. దీంతో మేడ్చల్‌ నియోజకవర్గంలోని నాలుగు మండలాలు, 61 గ్రామ పంచాయతీలు, 42 ఎంపీటీసీ స్థానాలతో మేడ్చల్‌–మల్కాజిగిరి జిల్లా ప్రజాపరిషత్‌ (జెడ్పీ)ని ప్రభుత్వం ఏర్పాటు చేసింది. మేడ్చల్‌ జెడ్పీ చైర్మన్‌ స్థానాన్ని జనరల్‌ కేటగిరికి రిజర్‌ చేశారు.
మూలాలు
వర్గం:మేడ్చల్ జిల్లా వర్గం:తెలంగాణ జిల్లాలు
శివంపేట మండలం
శివంపేట మండలం, తెలంగాణ రాష్ట్రం, మెదక్ జిల్లా లోని మండలం. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం నర్సాపూర్ రెవెన్యూ డివిజను లో భాగం. పునర్వ్యవస్థీకరణకు ముందు ఇది మెదక్ డివిజనులో ఉండేది.ఈ మండలంలో 25  రెవెన్యూ గ్రామాలు ఉన్నాయి.నిర్జన గ్రామాలు లేవు. మండల కేంద్రం శివంపేట.
గణాంక వివరాలు
thumb|2016 పునర్వ్యవస్థీకరణకు ముందు అవిభక్త మెదక్​ జిల్లా పటంలో మండల స్థానం 2011 భారత జనగణన గణాంకాల ప్రకారం మండల పరిధిలోని జనాభా - మొత్తం 45,132 - పురుషులు 22,505 - స్త్రీలు 22,627
సి.రామచంద్రయ్య
జననం, విద్యాభాస్యం
సి.రామచంద్రయ్య 27 మే 1948 ఆంధ్రప్రదేశ్ రాష్ట్రం, వైఎస్‌ఆర్ జిల్లా , లక్కిరెడ్డిపల్లె మండలానికి , గుడ్లవారిపల్లె గ్రామంలో జన్మించాడు. ఆయన బీకామ్ వరకు చదువుకున్నాడు.అనంతరం చార్టర్ అకౌంటెంట్‌గా పని చేశాడు.
రాజకీయ జీవితం
సి.రామచంద్రయ్య 1981లో తెలుగుదేశం పార్టీ ద్వారా రాజకీయాల్లోకి వచ్చాడు. ఆయన 1985లో జరిగిన ఆంధ్రప్రదేశ్ అసెంబ్లీ ఎన్నికల్లో కడప అసెంబ్లీ నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి ఎం. చంద్రశేఖర రెడ్డి పై 8197 ఓట్ల మెజారితో గెలిచి తొలిసారి అసెంబ్లీకి ఎన్నికై ఎన్టీయార్ మంత్రి వర్గంలో 1986 నుండి 1988 వరకు 20 సూత్రాల ఆర్థిక కార్యక్రమ అమలు మంత్రిగా పని చేశాడు. సి.రామచంద్రయ్య తర్వాత రెండు సార్లు తెలుగుదేశం పార్టీ తరపున రాజ్యసభ సభ్యుడిగా ఎన్నికై, 1999 నుండి 2004 వరకు పార్లమెంటరీ స్టాండింగ్‌ కమిటీ ఆన్‌ సైన్స్‌ అండ్‌ టెక్నాలజీ ఎన్విరాన్‌మెంట్‌ అండ్‌ ఫారెస్ట్స్‌ చైర్మన్‌గా పని చేశాడు. ఆయన టీడీపీ పొలిట్ బ్యూరో సభ్యుడిగా కూడా పని చేశాడు.
సి.రామచంద్రయ్య 2008లో ప్రజారాజ్యం పార్టీలో చేరాడు. ప్రజారాజ్యం పార్టీని కాంగ్రెస్‌లో విలీనం చేయడంతో ఆయన కూడా కాంగ్రెస్ పార్టీలో చేరాడు. ఆయన కాంగ్రెస్ పార్టీ తరపున 2011లో ఎమ్మెల్సీగా ఎన్నికై కిరణ్ కుమార్ రెడ్డి మంత్రివర్గంలో 2012లో దేవదాయ శాఖ మంత్రిగా నియమితుడై 2014లో రాష్ట్ర విభజనను వ్యతిరేకిస్తూ తన మంత్రి పదవికి రాజీనామా చేశాడు. ఆయన 2014లో ఆంధ్రప్రదేశ్ శాసనమండలిలో ప్రతిపక్ష నేతగా వ్యవహరించాడు. సి.రామచంద్రయ్య 2018లో వైఎస్సార్ కాంగ్రెస్ పార్టీలో చేరి వైఎస్సార్‌సీపీ రాష్ట్ర ప్రధాన కార్యదర్శి, అధికార ప్రతినిధిగా వివిధ హోదాల్లో పని చేశాడు. ఆయన శాసనసభ్యుల కోటాలో ఎమ్మెల్సీగా ఏకగ్రీవం అయినట్లు 8 మార్చి 2021న ఎమ్మెల్సీ ఎన్నికల రిటర్నింగ్‌ అధికారి తెలిపాడు. ఆయన శాసనసభ్యుడిగా 1 ఏప్రిల్ 2021న ప్రమాణ స్వీకారం చేశాడు.
మూలాలు
వర్గం:1948 జననాలు వర్గం:వైఎస్‌ఆర్ జిల్లా వ్యక్తులు
భైరవుడు
భైరవ లేదా భైరవుడు (సంస్కృతం: भैरव, "Terrible" or "Frightful") శివుని అవతారం. భైరవుడు నేపాల్ దేశంలో ఒక ముఖ్యమైన దేవుడు;, హిందువులకు, బౌద్ధులకు పవిత్రమైన దేవుడు.
భైరవుడు నాగుల్ని చెవిపోగులుగా, దండలకు, కాలికి, యజ్ఞోపవీతంగా అలంకరింబడి ఉంటాడు. ఇతడు పులి చర్మాన్ని, ఎముకల్ని ధరిస్తాడు. ఇతని వాహనం శునకం.
కాల భైరవుడు మనకి వివిధ క్షేత్రాలలో ఎనిమిది రకాలుగా కనిపిస్తారు :- 1. అసితాంగ భైరవుడు, 2. సంహార భైరవుడు, 3. రురు భైరవుడు, 4. క్రోధ భైరవుడు, 5. కపాల భైరవుడు, 6. రుద్ర భైరవుడు, 7. భీషణ భైరవుడు,, 8. ఉన్మత్త భైరవుడు.
కాల భైరవ వృత్తాంతం
పరమశివుని అవమానించిన బ్రహ్మదేవునిపై శివుడు ఆగ్రహానికి గురియై భైరవుడిని సృష్టించి బ్రహ్మ దేవుని తలని ఖండించమని ఆదేశిస్తాడు. వేంటనే భైరవుడు శివుడని అవమానించిన బ్రహ్మదేవుని ఐదు శిరస్సులలో ఒకదానిని ఖండిస్తాడు. అనంతరం బ్రహ్మహత్యా పాతకం నుంచి బయటపడటానికి శివుని అనుగ్రహం మేరకు బ్రహ్మ దేవుని కపాలమును చేతిలో పట్టుకుని అనేక ప్రాంతాలను దర్శిస్తూ ఎక్కడైతే ఆ కపాలం పడుతుందో అప్పుడు పాప ప్రక్షాళన అవుతుందని పరమశివుడు చెప్తాడు. చివరకు ఆ కపాలం కాశీ నగరంలో పడటం వలన ఆ నగరాన్ని బ్రహ్మ కపాలం అని కూడా పిలుస్తారు.
మూలాలు
వర్గం:పురాణ పాత్రలు
100 ఇయర్స్ (చలన చిత్రం)
కధాసారాంశం
ఈ కథాసారాంశాన్ని ఒక రహస్యంగా చెప్పవచ్చు, దీనిని నవంబరు 2115 లో గోప్యంగా ఉంచుతారు.
తారాగణం
ఈ చిత్రం యొక్క వివరాలను చాలా రహస్యంగా ఉంచినప్పటికీ, ముగ్గురు నటుల పేర్లు, పాత్రలు విడుదలచేశారు:
నిర్మాణం
లూయిస్ XIII యొక్క మద్యం సీసాను తయారు చేసేందుకు వందల సంవత్సరాలు పడుతుంది, వారి ప్రేరణతో రూపొందించిన చిత్రాన్ని రూపొందించారు. చిత్రం యొక్క ప్లాట్లు పూర్తి రహస్యంగా ఉన్నప్పటికీ, 2015 నవంబరు 18 న, మల్కొవిచ్, రోడ్రిగ్జ్ మూడు టీజర్ ట్రెయిలర్లను విడుదల చేశారు: రిట్రో, నేట్చర్,, ఫ్యూట్చర్. చిత్రాం నుండి ఫుటేజ్ కు బదులుగా, దీనిలో నాశనమైన బంజర భూమి నుండి ఒక సాంకేతిక పారడైజ్ వరకు మూడు రకాల సాధ్యమైన భవిష్యత్తునలు చూపించారు.
విడుదల
విడుదలకు పెండింగ్లో ఉన్న ఈ చిత్రం బుల్లెట్ప్రూఫ్ గ్లాస్ వెనుక ఉన్న హైటెక్ భద్రతలో ఉంచబడినది, ఇది 2115 నవంబరు 18 న స్వయంచాలకంగా తెరవబడుతుంది. మాల్కొవిచ్, రోడ్రిగ్జ్ సహా ప్రపంచ వ్యాప్తంగా వేల మంది అతిథులు ప్రీమియర్ కోసం లోహంతో తయారు చేసిన టిక్కెట్లను ఇచ్చారు, వీటిని వారు తమ వారసులకు ఇవ్వవచ్చు. 100 ఏళ్ళుకు సురక్షితంగా ఉంచిన ఆ ఖజానాను లూయిస్ XIII సెల్లార్లకు తిరిగి రావడానికి ముందు, 2016 కేన్స్ ఫిల్మ్ ఫెస్టివల్, కాగ్నాక్, ఫ్రాన్సు, ఇతర నగరాల్లో ప్రదర్శించారు.
ఇతర విషయాలు
లూయిస్ XIII సహకారంతో ఫారెల్ విలియమ్స్ స్వరపరచిన ఒక పాట "100 ఇయర్స్" నవంబరు 2117 లో విడుదల చేయబడుతుంది.
కేరళ ఆరోగ్యశాస్త్ర విశ్వవిద్యాలయము
కేరళ ఆరోగ్యశాస్త్ర విశ్వవిద్యాలయము (కేరళ యూనివర్శిటీ ఆఫ్ హెల్త్ సైన్సెస్) అనేది భారతదేశంలోని కేరళలోని త్రిస్సూరు నగరంలో ఒక వైద్య విశ్వవిద్యాలయం. త్రిస్సూర్ క్యాంపస్‌లోని ప్రభుత్వ వైద్య కళాశాలలో 75 ఎకరాలలో ఈ విశ్వవిద్యాలయం ఉంది. ఈ విశ్వవిద్యాలయం కేరళ విశ్వవిద్యాలయ ఆరోగ్య చట్టం 2010 ఆధారంగా స్థాపించబడింది. ఈ విశ్వవిద్యాలయానికి అనుబంధంగా 205 ప్రొఫెషనల్ కళాశాలలు ఉన్నాయి.
అమ్మ రాజ్యంలో కడప బిడ్డలు
అమ్మ రాజ్యంలో కడప బిడ్డలు 2019, డిసెంబరు 12 విడుదలైన రాజకీయ నేపథ్య తెలుగు చలనచిత్రం. అజయ్ మైసూర్ నిర్మాణసారథ్యంలో రామ్ గోపాల్ వర్మ దర్శకత్వం వహించిన ఈ చిత్రంలో ఆజ్మల్ అమీర్, బ్రహ్మానందం, ఆలీ తదితరులు నటించగా, రవి శంకర్ సంగీతం అందించాడు
కథ
2019 జరిగిన ఎన్నికల్లో వెలుగుదేశం పార్టీ ఘోరంగా ఓడిపోతుంది. ఆర్‌సీపీ పార్టీ ఘనవిజయం పొందడంతో ఆ పార్టీ అధినేత వీఎస్‌ జనార్థన్‌రెడ్డి ముఖ్యమంత్రిగా బాధ్యతలు స్వీకరిస్తాడు. ఈ పరిణామాలతో వెలుగుదేశం పార్టీ అధ్యక్షుడు, మాజీముఖ్యమంత్రి బాబు, అతని కుమారుడు చినబాబు తీవ్ర మనోవ్యధకు గురై, వీఎస్‌ జనార్థన్‌రెడ్డి ప్రభుత్వాన్ని పడగొట్టడానికి పన్నగాలు వేస్తుంటారు. ఈ నేపథ్యంలో బాబుకు కుడిభుజంగా ఉంటూ వ్యూహరచనలో పాలుపంచుకునే దయనేని రమ హత్య జరగడంతో రాష్ట్రంలో గొడవలు చెలరేగుతాయి. దాంతో కేంద్ర ప్రభుత్వం ఏపీలో రాష్ట్రపతి పాలన విధించి మధ్యంతర ఎన్నికలకు ఏర్పాటు చేస్తుంది. ఆ తరువాత జరిగిన పరిణామాలేమిటి, దయనేని రమను ఎవరు హత్య చేసారు, ఏపీ రాజకీయాల్లో మనసేన పార్టీ, బీపీ జాన్‌ ప్రపంచశాంతి పార్టీ పోషించిన పాత్రలేమిటి, మధ్యంతర ఎన్నికల్లో ఎవరు గెలిచారు అనేది మిగతా కథ.
పాటలు
ఈ చిత్రానికి రవి శంకర్ సంగీతం అందించగా, సిరాశ్రీ పాటలు రాసాడు.
విడుదల
ఈ చిత్రం అసలు పేరు కమ్మ రాజ్యంలో కడప రెడ్లు పేరులో 2019, నవంబరు 29న విడుదల కావలసివుంది. కానీ సెన్సార్ సమస్య వల్ల విడుదల ఆగిపోయింది. చిత్రం పేరు మార్చి విడుదలచేయాలని తెలంగాణ హైకోర్టు స్టే విధించింది. సెన్సార్ బోర్డు నుండి అనుమతి రావడంతో 2019, డిసెంబరు 12న సినిమాను విడుదల చేయనున్నట్లు రామ్ గోపాల్ వర్మ తన అధికారిక ట్విట్టర్ పేజీ ద్వారా ప్రకటించాడు.
ప్రచారం
ఈ చిత్రం ఫస్ట్ లుక్ పోస్టర్ 2019, సెప్టెంబరు 7న విడుదల అయింది. 2019, అక్టోబరు 25న పోస్టర్ విడుదలచేసి పాత్రల గురించి, ట్రైలర్ విడుదల తేదీ గురించి చెప్పారు. 2019, అక్టోబరు 27న దీపావళి సందర్భంగా ట్రైలర్ విడుదల చేయబడింది.
మూలాలు
వర్గం:2019 తెలుగు సినిమాలు వర్గం:బ్రహ్మానందం నటించిన సినిమాలు వర్గం:ఆలీ నటించిన సినిమాలు
ప్రజారాజ్యం (1954 సినిమా)
ప్రజారాజ్యం 1954 అక్టోబరులో విడుదలైన తెలుగు సినిమా.
పాటలు
ఈ చిత్రంలోని గేయాలను కొండముది గోపాలరాయశర్మ వ్రాయగా, సి.ఆర్.సుబ్బురామన్ సంగీతం కూర్చాడు.
అర్జున్ కపూర్
అర్జున్ కపూర్ (జననం 26 జూన్ 1985)  ప్రముఖ బాలీవుడ్ నటుడు. నిర్మాత బోనీ కపూర్, మోనా షౌరేల కుమారుడు ఆయన. కల్ హో నా హో (2003), వాంటెడ్ (2009) వంటి సినిమాలకు సహాయ దర్శకుడు, సహాయ నిర్మాతగా పనిచేసిన తరువాత హబిబ్ ఫైసల్ దర్శకత్వంలో ఇషాక్ జాదే (2012) సినిమాతో హీరోగా తెరంగేట్రం చేశారు అర్జున్. ఈ సినిమాలోని నటనకు ఫిలింఫేర్ బెస్ట్ మేల్ డెబ్యూ అవార్డుకు నామినేషన్ కూడా లభిందింది.
ఆ తరువాత  గుండే (2014),  2 స్టేట్స్ (2014) , కి & కా (2016) వంటి సినిమాల్లో ఆయన నటించారు. ఈ మూడు సినిమాలూ ప్రపంచవ్యాప్తంగా 1 బిలియన్ పైన వసూళ్ళు సాధించాయి. నటునిగానే కాక అర్జున్ 16వ ఐఫ్ అవార్డులకు, టెలివిజన్ రియాలిటీ షో ఫియర్ ఫాక్టర్:ఖత్రోకీ ఖిలాడిలకు వ్యాఖ్యాతగా వ్యవహరించారు.
తొలినాళ్ళ జీవితం, మొదటి సినిమా
26 జూన్ 1985న మహారాష్ట్ర లోని ముంబై లో జన్మించారు  అర్జున్. తండ్రి బోనీ కపూర్ ప్రముఖ నిర్మాత, తల్లి మోనా షౌరే వ్యాపారవేత్త. నిర్మాత సురిందర్ కపూర్ మనుమడు అర్జున్. నటులు అనిల్ కపూర్, సంజయ్ కపూర్, నిర్మాత సందీప్ మర్వా లకు అర్జున్ అన్న కొడుకు. నటి సోనం కపూర్, నటులు మోహిత్ మార్వా, హర్షవర్ధన్ కపూర్  లకు కజిన్. అర్జున్ చెల్లెలు అన్షులా గూగుల్ ఉద్యోగిని.
నటి శ్రీదేవి ఆయనకు సవతి తల్లి. జాహ్నవి, ఖుషి అర్జున్ చెల్లెళ్ళు. ఒక ఇంటర్వ్యూలో తండ్రి రెండో వివాహం గురించి అడిగినప్పుడు "అప్పుడు మేము  చాలా చిన్నపిల్లలం. కొంచెం కష్టంగానే ఉండేది. కానీ ఏం చేయగలం? ఎన్ని రోజులని ఫిర్యాదులు చేస్తూ ఉండగలం? జరిగినదాన్ని అంగీకరించి ముందుకు పోవాలి." అని వివరించారు.
ముంబై లోని ఆర్య విద్యా మందిర్ లో 12 తరగతి వరకు చదువుకున్నారు అర్జున్. 12వ తరగతి ఫెయిల్ కావడంతో చదువును అక్కడితో ఆపేశారు. టీనేజ్ లో 140 కేజీలతో అధిక బరువుతో బాధపడేవారు కపూర్. సినిమాల్లో రావడానికి ముందు చాలా కేజీలు తగ్గారు ఆయన. సినీ రంగంలో మొదట కల్ హో నా హో సినిమాకు సహాయ దర్శకునిగా అడుగుపెట్టారు. సలామ్-ఇ-ఇష్క్:ఎ ట్రిబ్యూట్ టు లవ్ (2007) సినిమాకు సహాయ దర్శకునిగా వ్యవహరించారు. ఆ తరువాత తన తండ్రి నిర్మాణ సంస్థలో నో ఎంట్రి (2005), వాంటెడ్ (2009) సినిమాలకు సహనిర్మాతగా వ్యవహరించారు అర్జున్. ఆ సమయంలోనే యష్ రాజ్ ఫిలింస్ కు 3 సినిమాలు సైన్ చేశారు.
2012లో హబీబ్ ఫైసల్ దర్శకత్వంలో పరిణీతి చోప్రా తో కలసి ఇషాక్  జాదీ సినిమాతో హీరోగా తెరంగేట్రం చేశారు అర్జున్. ఆ తరువాత ఔరంగ్ జేబ్ (2013) సినిమాలో నటించారు ఈ సినిమా పెద్దగా ఆడలేదు.
మూలాలు
వర్గం:1985 జననాలు వర్గం:జీవిస్తున్న ప్రజలు
ముండ్కా శాసనసభ నియోజకవర్గం
ముండ్కా శాసనసభ నియోజకవర్గం ఢిల్లీ కేంద్రపాలిత ప్రాంతంలోని నియోజకవర్గాలలో ఒకటి. ఈ నియోజకవర్గం నార్త్ వెస్ట్ ఢిల్లీ జిల్లా, నార్త్ వెస్ట్ ఢిల్లీ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి. ముండ్కా నియోజకవర్గం నియోజకవర్గాల పునర్వ్యవస్థీకరణలో భాగంగా  2008లో నూతనంగా ఏర్పడింది.
మూలాలు
వర్గం:ఢిల్లీ శాసనసభ నియోజకవర్గాలు
వైద్యుల చంద్రశేఖరం
వైద్యుల చంద్రశేఖరం ప్రముఖ రంగస్థల నటుడు, నాటకాలలో హాస్య పాత్రలను పోషించాడు. ఇతడు ఏకపాత్రాభినయ ప్రక్రియలో ఎన్నో ప్రయోగాలు చేశాడు.
జీవిత విశేషాలు
ఇతడు 1904, నవంబరు 10న నెల్లూరులో వైద్యుల సుబ్బారావు, సీతాబాయి దంపతులకు జన్మించాడు. http://www.zaminryot.com/pdf/1949/Apr/1-APR-1949.pdfఇతడు నెల్లూరులోని వి.ఆర్.పాఠశాలలో చదువుతున్నప్పుడు పి.ఎన్.రామస్వామి అయ్యర్ అనే ఆంగ్ల ఉపాధ్యాయుడు షేక్‌స్పియర్ సాహిత్యాన్ని ఆ పాత్రలలో ఒదిగిపోయి అభినయిస్తూ బోధించే తీరు ఇతడిని బాగా ఆకట్టుకుంది. ఆ ఉపాధ్యాయుని ప్రభావంతో ఇతడు నటనారంగం వైపు ఆకర్షితుడైనాడు. ఇతని భార్య పేరు శకుంతలాబాయి. ప్రముఖ సినీ నేపథ్య గాయని ఎస్.జానకి ఇతని పెద్ద కోడలు.
తొలి దశ
ఇతడు 1924లో విద్యార్థి దశలో ఉన్నప్పుడు నెల్లూరులోని ఔత్సాహిక నాటక కళాకారుల బృందంతో కలిసి పౌరాణిక నాటకాలు ప్రదర్శించాడు. ఈ నాటకాలలో ఇతడు ధరించిన పాత్రలన్నీ స్త్రీ పాత్రలు. తరువాత తన మిత్రులతో కలిసి సాంఘిక ఇతివృత్తాలున్న చిన్న చిన్న నాటికలను ప్రదర్శించేవాడు. పౌరాణిక నాటకాలలో స్త్రీ పాత్రలు ధరించిన నేపథ్యంలో ఇతనికి షేక్‌స్పియర్ నాటకాలలో కూడా స్త్రీపాత్రలు ధరించే అవకాశం లభించింది. కింగ్ లియర్, మర్చెంట్ ఆఫ్ వెనీస్, మాక్‌బెత్, ఒథెల్లో నాటకాలలో ఇతడు నటించాడు. ఇతని వాచకం ఇంగ్లీష్ జాతీయుల ఉచ్చారణతో పోటీ పడేది.
ఏకపాత్రలు, బహువేషధారణ
ఒకవైపు ఇతడు నాటకాలలో నటిస్తూనే ఏకపాత్ర ప్రక్రియవైపు దృష్టిని సారించాడు. ఇది ఇతని రంగస్థల జీవితంలో పెద్ద మార్పు. ఈ ప్రక్రియనుండి ఇతడు బహురూపధారణ అనే ప్రక్రియకు శ్రీకారం చుట్టాడు. దాదాపు 90 రూపాలను ఒకే ప్రదర్శనలో ఒకే వేదికపై ప్రదర్శించేవాడు. కొత్త వేషం కోసం తెరవెనుకకు వెళ్లేవాడు కాదు. వేదిక మీదే ఏర్పాటు చేసుకున్న టేబుల్ ఇతని గ్రీన్‌రూమ్‌ అయిపోతుంది. దాని మీదే మేకప్ సామాగ్రి ఉంచుకునే వాడు. అప్పటికే ఉన్న వేషం తాలూకు మేకప్‌ను కొద్దిగా మార్చుకుని కేవలం మూడు నిమిషాలలో ఐదారు రూపాలను ప్రదర్శించేవాడు. ఇతడు వేసుకునే వేషాలన్నీ ప్రపంచ ప్రఖ్యాతులైన వారివే. ఇతడు వేసిన వేషాలలో జవహర్‌లాల్ నెహ్రూ, బి.డి.జెట్టి, మహాత్మా గాంధీ, ఒమర్ ముఖ్తార్, టంగుటూరి ప్రకాశం, అడాల్ఫ్ హిట్లర్, ఇందిరా గాంధీ, అబుల్ కలాం ఆజాద్, అరవింద్ ఘోష్, రామకృష్ణ పరమహంస, చంద్రశేఖర సరస్వతి, జయేంద్ర సరస్వతి, రమణ మహర్షి, త్యాగరాజు, సర్వేపల్లి రాధాకృష్ణన్, జాకిర్ హుసేన్, ఫక్రుద్దీన్ అలీ అహ్మద్, అబ్రహాం లింకన్, లెనిన్, ఆల్బర్ట్ ఐన్‌స్టీన్, రవీంద్రనాథ్ టాగూర్, షేక్‌స్పియర్, జార్జి బెర్నార్డ్ షా, మదర్ థెరెసా వంటివి ఎన్నో ఉన్నాయి.
రచనలు
ఇతడు నటన, రంగస్థల నిర్వహణ, ఆహార్యం వంటి అంశాల మీద పుస్తకాలు వ్రాశాడు. వాటికి "నాటక భగవద్గీత", "నాటక గీతాంజలి", "నాటకోపనిషత్" వంటి పేర్లను పెట్టాడు. రంగజ్యోతి అనే పేరుతో 15 సంవత్సరాలు ఒక పత్రికను నడిపాడు. 1049 లో తిక్కవరపు రామిరెడ్డి ఇతనిని Rs116\లతో సన్మానించాడు.http://www.zaminryot.com/pdf/1949/Apr/1-APR-1949.pdf
గుర్తింపు
1953, 1967 సంవత్సరాలలో చైనా, రష్యాలలో పర్యటించిన భారత కళాకారుల బృందానికి భారత సాంస్కృతిక రాయబారి హోదాలో నాయకత్వం వహించాడు.
మరణం
ఇతడు 1996, మే 29వ తేదీన మరణించాడు.
గోకరాజు రంగరాజు ఇన్స్టిట్యూట్ ఆఫ్ ఇంజనీరింగ్ & టెక్నాలజీ
గోకరాజు రంగరాజు ఇన్‌స్టిట్యూట్ ఆఫ్ ఇంజనీరింగ్ & టెక్నాలజీ (దీనిని GRIET అని కూడా పిలుస్తారు) హైదరాబాద్ నగరంలోని ఒక ఇంజనీరింగ్ కళాశాల. ఇది అఖిల భారత సాంకేతిక విద్యామండలి (ఎఐసిటిఇ) చే ఆమోదించబడిన స్వయం ప్రతిపత్తి హోదా కలిగిన కళాశాల. ఈ ఇంజనీరింగ్ కళాశాల నేషనల్ బోర్డ్ ఆఫ్ అక్రిడిటేషన్ (NBA) చేత 'ఎ' గ్రేడ్ గుర్తింపు పొందింది. ఈ కళాశాల హైదరాబాద్ లోని జవహర్ లాల్ నెహ్రూ సాంకేతిక విశ్వవిద్యాలయానికి అనుబంధ కళాశాలగా ఉంది.
2020 ఎన్‌ఐఆర్‌ఎఫ్(NIRF) ర్యాంకింగ్స్ ప్రకారం, GRIET ఇంజనీరింగ్ విభాగంలో 172 వ స్థానంలో నిలిచింది.
చరిత్ర
గోకరాజు రంగరాజు ఇన్స్టిట్యూట్ ఆఫ్ ఇంజనీరింగ్ & టెక్నాలజీ(GRIET) కళాశాల 1997 లో గోకరాజు రంగరాజు ఎడ్యుకేషనల్ సొసైటీ ఆధ్వర్యంలో స్థాపించబడింది, దీనిని GRIET చైర్మన్ డా|| గోకరాజు గంగ రాజు స్థాపించారు.
విభాగాలు
ఈ కళాశాలలో తొమ్మిది విభాగాలు ఉన్నాయి:
పోస్ట్ గ్రాడ్యుయేట్ కోర్సులు
ఈ కళాశాలలో 2009లో IEEE సెంటర్ ఆఫ్ ఎక్సలెన్స్ స్థాపించబడింది.
ఇనిస్టిట్యూట్ లో ఈ దిగువ పేర్కొన్న ప్రత్యేక విభాగాలు ఉన్నాయి:
గ్రంథాలయం
1997లో కళాశాల స్థాపించిన సంవత్సరంలో గ్రంథాలయాన్ని  ప్రారంభించారు. ఈ గ్రంధాలయం విద్యార్థులకు, పరిశోధన పండితులకు (రీసెర్చ్ స్కాలర్లు) అలాగే కళాశాల ఉపాధ్యాయులకు, సిబ్బందికి  అధ్యయనం చెయ్యడానికి అలాగే పరిశోధనలు గావించడానికి అందుబాటులో ఉంటుంది.
ఈ గ్రంధాలయ సేకరణలో 9000 శీర్షికలు, 300 బ్యాక్ వాల్యూమ్స్ రీసెర్చ్ జర్నల్స్ ఇంకా 600 ప్రాజెక్ట్ రిపోర్టులతో 78,000 పుస్తకాలు ఉన్నాయి. ఇక్కడ 250 జాతీయ, అంతర్జాతీయ పరిశోధనా జర్నల్స్ అందుబాటులో ఉంటాయి. ఈ గ్రంథాలయంలో ఆడియో విజువల్ వనరుల సౌకర్యం కూడా ఉంది.
మూలాలు
వర్గం:తెలంగాణ విద్యాసంస్థలు
సత్యలక్ష్మి కొమర్రాజు
సత్యలక్ష్మి కొమర్రాజు తెలంగాణ రాష్ట్రానికి చెందిన వైద్యురాలు. నల్లగొండ పట్టణంలో నేచర్‌క్యూర్‌ డాక్టర్‌గా తన వృత్తి జీవితాన్ని ప్రారంభించిన సత్యలక్ష్మి, కొంతకాలం హైదరాబాదు ప్రకృతి చికిత్సాలయంలో ప్రొఫెసర్‌గా పనిచేసింది. ప్రస్తుతం పూణేలోని నేషనల్‌ ఇనిస్టిట్యూట్‌ ఆఫ్‌ నేచురోపతి (ఎన్‌ఐఎన్‌) డైరెక్టర్‌గా సేవలందిస్తున్నది. 2018 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
హాస్పిటల్ ఏర్పాటు
కోర్సు పూర్తయిన తరువాత తండ్రి సహకారంతో 1988లో నల్లగొండలోని స్వగృహంలో హాస్పిటల్‌ ఏర్పాటు చేసి, జిల్లా ప్రజలకు ప్రకృతి వైద్య చికిత్సను పరిచయం చేసింది. అక్కడ దాదాపు ఎనిమిది సంవత్సరాలు డాక్టర్ గా సేవలు అందించింది. 'నీలగిరి సాహిత్య వేదిక'లో క్రియాశీలకంగా పనిచేస్తూ, మహిళలను చైతన్య పరచడానికి 'సబల' అనే వేదికను ఏర్పాటు చేసింది. ఆ సమయంలోనే హైదరాబాద్‌లో ఎంఫిల్‌ పూర్తిచేసింది.
సామాజిక సేవ
1996 నుంచి 2006 వరకు రెడ్‌క్రాస్‌ ఆధ్వర్యంలోని నేచర్‌ క్యూర్‌ హాస్పిటల్‌లో మెడికల్‌ ఆఫీసర్‌గా పనిచేసింది. పెద్ద అడిశర్లపల్లి మండలంలో ప్రభుత్వం ఏర్పాటు చేయాలనుకున్న యురేనియం ప్రాజెక్టు వల్ల కలిగే నష్టాల గురించి ప్రజలకు అవగాహన కల్పించి, ఆ ప్రాజెక్టు విషయంలో ప్రభుత్వం వెనక్కి తగ్గడంలో సత్యలక్ష్మి కీలకపాత్ర పోషించింది. అమీర్‌పేట్‌లోని యోగా అద్యాన పరిషత్‌లో రీసెర్చ్ ఆఫీసర్‌గా, డైరెక్టర్‌గా పనిచేసింది.
తెలంగాణ ఉద్యమం
2006లో అమీర్‌పేట నేచర్‌క్యూర్‌లో రీసర్చ్‌ ప్రొఫెసర్‌గా అవకాశం వచ్చింది. హైదరాబాదుకి వెళ్ళిన తరువాత ఫోరమ్‌ ఫర్‌ బెటర్‌ హైదరాబాద్‌, ఫోరమ్‌ ఫర్‌ తెలంగాణ మొదలైన వాటిల్లో సభ్యురాలిగా చేరింది. తెలంగాణ ఉద్యమంలో భాగంగా 'తెలంగాణ ఉమెన్‌ ఎంప్లాయిస్‌ అసోసియేషన్‌' అని ఏర్పాటు చేసి, ప్రత్యేక రాష్ట్రం కోసం ఉద్యమంలో పాల్గొన్నది.
ఎన్‌ఐఎన్‌ డైరెక్టర్‌గా
2015లో పుణేలోని నేషనల్‌ ఇనిస్టిట్యూట్‌ ఆఫ్‌ నేచురోపతి (ఎన్‌ఐఎన్‌) డైరెక్టర్‌గా పదోన్నతి పొంది, నేచర్‌క్యూర్‌ వైద్యంలో తన కృషిచేస్తున్నది.
మూలాలు
వర్గం:నల్గొండ జిల్లా మహిళా వైద్యులు వర్గం:సామాజిక ఉద్యమకారులు వర్గం:విశిష్ట మహిళా పురస్కార గ్రహీతలు
వెన్నునొప్పి
వెన్నునొప్పి, అనేది వీపు వెనుకభాగంలో వచ్చే నొప్పి. ఇది సాధారణంగా కండరాల నుండికానీ, నరాల నుండికానీ, ఎముకల నుండికానీ, కీళ్ళ నుండికానీ, వెన్నుపాములోని ఇతర భాగాల నుండికానీ పుడుతుంది. ఈ నొప్పి మెడనొప్పి, వెన్ను పైభాగపు నొప్పి, వెన్ను దిగువభాగపు నొప్పి, హలాస్థి నొప్పిగా విభజించబడింది. ఈ నొప్పిలో కటి ప్రాంతం ఎక్కువగా ప్రభావితమవుతుంది. వెన్నునొప్పి స్వల్ఫకాలికంగా, దీర్ఘకాలికంగా.. ఒకే చోటకానీ, అనేక ప్రదేశాలకు విస్తరిస్తూ కానీ ఉండవచ్చు. చేతులు, కాళ్ళు, అడుగులు తిమ్మిరి కలిగి ఉండవచ్చు, బలహీనంగా మారవచ్చు.
వెన్నునొప్పిలో ఎక్కువభాగం గుర్తించదగిన కారణాలు లేవు. అనేక రకాల వైద్య సమస్యలకు ఇది ఒక లక్షణంగా భావించాలి. కీళ్ళు బలహీనపడి, కండరాలు, నరాలలో నొప్పిని కలిగిస్తాయి. పిత్తాశయం, క్లోమం, బృహద్ధమని, మూత్రపిండాల వ్యాధి, వాపు కూడా వెనుకభాగంలోని నొప్పికి కారణం కావచ్చు.
వెన్నునొప్పి మనుషులలో చాలా తరచుగా ఏర్పడే సమస్యలలో ఒకటి. పెద్దవాళ్ళలో ప్రతి పదిమందిలో తొమ్మిది మందికి జీవితంలో ఎప్పుడో ఒకసారి ఈ వెన్నునొప్పి వస్తుంది. ప్రతి పదిమంది శ్రామికులలో ఐదు మందికి, ప్రతి సంవత్సరమూ వెన్నునొప్పి కనపడుతుంటుంది. 95% మంది ప్రజలు తమ జీవితకాలంలో ఏదో ఒక సమయంలో వెన్నునొప్పిని అనుభవిస్తారని అంచనా వేయబడింది. ఇది దీర్ఘకాలిక నొప్పిగా, వైకల్యానికి ప్రధాన కారణంగా మారవచ్చు. విశ్రాంతి తీసుకోవడం, ఇంజెక్షన్లు ఇవ్వడం లేదా శస్త్రచికిత్సలు చేయడం వంటివి ఈ వెన్నునొప్పికి పరిష్కార మార్గాలు.
వర్గీకరణ
నొప్పి భాగాన్ని బట్టి
లక్షణాలు, నొప్పికాలాన్ని బట్టి
కారణాలు
వెన్నునొప్పికి అనేక కారణాలు ఉన్నాయి. వాటిల్లో రక్త నాళాలు, అంతర్గత అవయవాలు, అంటువ్యాధులు ప్రధాన కారణాలు. ఈ నొప్పి ఉన్నవారిలో సుమారు 90శాతం మందికి తీవ్రమైన వెన్నునొప్పి ఉన్నట్లు నిర్ధారణ అవుతుంది.
శస్త్రచికిత్స
కొన్ని సమయాల్లో కింది లక్షణాలు కల రోగులకు శస్త్ర చికిత్స అవసరం కావచ్చు:
గర్భం
గర్భధారణ సమయంలో 50%మంది మహిళలు ఈ వెన్నునొప్పిని అనుభవిస్తారు. గర్భధారణకు ముందు వెన్నునొప్పిని అనుభవించిన మహిళలకు గర్భధారణ సమయంలో వెన్నునొప్పి వచ్చే ప్రమాదం ఉందని కొన్ని అధ్యయనాలలో తేలింది. గర్భిణీ స్త్రీలలో మూడవ వంతు స్త్రీలకు ఈ నొప్పి తీవ్రంగా ఉండవచ్చు. ఈ వెన్నునొప్పి 18 వారాల గర్భధారణ వద్ద ప్రారంభమై, 24 - 36 వారాల గర్భధారణలో ఈ నొప్పి పెరుగుతుంది. గర్భధారణ సమయంలో వెన్నునొప్పిని అనుభవించిన స్త్రీలలో సుమారు 16%మందికి గర్భధారణ తర్వాత కూడా వెన్నునొప్పి ఉంది. వెన్నునొప్పి ఉన్నవారు గర్భం తరువాత వెన్నునొప్పి ఎక్కువయ్యే ప్రమాదం ఉందని తేలింది.
మూలాలు
వర్గం:నొప్పి వర్గం:వ్యాధులు
ఉత్తరాఖండ్ క్రికెట్ జట్టు
ఉత్తరాఖండ్ క్రికెట్ జట్టు, భారత దేశీయ పోటీలలో ఉత్తరాఖండ్ రాష్ట్రానికి ప్రాతినిధ్యం వహించే క్రికెట్ జట్టు.
నేపథ్యం
2018 జూలైలో, భారత క్రికెట్ నియంత్రణ మండలి (BCCI) రంజీ ట్రోఫీ, విజయ్ హజారే ట్రోఫీ, సయ్యద్‌ ముస్తాక్ అలీ ట్రోఫీలతో సహా 2018–19 సీజన్‌లో దేశీయ టోర్నమెంట్‌లలో పాల్గొనే తొమ్మిది కొత్త జట్లను ప్రకటించింది. వాటిలో ఈ జట్టు కూడా ఒకటి.
ప్రస్తుత స్క్వాడ్
31 జనవరి 20223 న నవీకరించబడింది
పోటీ రికార్డు
విజయ్ హజారే ట్రోఫీలో వారి మొదటి సీజన్‌లో, వారు తమ ఎనిమిది మ్యాచ్‌లలో ఏడు విజయాలు, ఒక ఓటమితో ప్లేట్ గ్రూప్‌లో రెండవ స్థానంలో నిలిచారు. కర్ణ్ కౌశల్ 489 పరుగులతో అత్యధిక పరుగుల స్కోరర్‌గా నిలిచాడు. దీపక్ ధపోలా పదకొండు ఔట్‌లతో జట్టులో ప్రధాన వికెట్ టేకర్‌గా నిలిచాడు.
2018 నవంబరులో, 2018-19 రంజీ ట్రోఫీలో వారి ప్రారంభ మ్యాచ్‌లో, వారు బీహార్‌ను పది వికెట్ల తేడాతో ఓడించారు. వారు ప్లేట్ గ్రూప్‌లో విజయం సాధించి టోర్నమెంట్‌లో క్వార్టర్-ఫైనల్‌కు చేరుకున్నారు. అయితే, క్వార్టర్-ఫైనల్ మ్యాచ్‌లో వారు విదర్భతో ఇన్నింగ్స్ 115 పరుగుల తేడాతో ఓడి టోర్నీ నుండి నిష్క్రమించారు.
2019 మార్చిలో, ఉత్తరాఖండ్ తమ ఏడు మ్యాచ్‌లలో నాలుగు విజయాలతో 2018–19 సయ్యద్ ముస్తాక్ అలీ ట్రోఫీలో గ్రూప్ E లో మూడవ స్థానంలో నిలిచింది. టోర్నమెంట్‌లో కర్ణ్ కౌశల్ 176 పరుగులతో జట్టు తరఫున అత్యధిక పరుగుల స్కోరర్‌గా నిలిచాడు. సన్నీ రానా తొమ్మిది ఔట్‌లతో అత్యధిక వికెట్లు తీసిన బౌలర్‌గా నిలిచాడు.
మూలాలు
వర్గం:భారతదేశం లోని దేశీయ క్రికెట్ జట్లు
కూలీ నెం. 1 ( 2020 సినిమా)
'''కూలీ నెం. 1''' 2020లో విడుదలైన హిందీ సినిమా. పూజ ఎంట‌ర్‌టైన్‌మెంట్ బ్యానర్ పై వషు భగ్నానీ, జాకీ భగ్నానీ, దీపశిఖా దేశముఖ్ నిర్మించిన ఈ సినిమాకు డేవిడ్ ధావన్ దర్శకత్వం వహించాడు. వరుణ్ ధావన్, సారా అలీ ఖాన్, పరేష్ రావల్, జావేద్ జాఫేరి ప్రధాన పాత్రల్లో నటించిన ఈ సినిమా 2020 డిసెంబరు 25న విడుదలైంది.
వనపర్తి​ జిల్లా గ్రామాల జాబితా
తెలంగాణ రాష్ట్రం ఏర్పడిన తరువాత, ప్రభుత్వం 2016 లో జిల్లాలను, మండలాలను పునర్వ్యవస్థీకరించింది. అందులో భాగంగా పూర్వపు 10 జిల్లాలలో హైదరాబాదు జిల్లా మినహా, ఆదిలాబాదు, కరీంనగర్, నిజామాబాదు, వరంగల్, ఖమ్మం, మెదక్, మహబూబ్​నగర్, నల్గొండ, రంగారెడ్డి జిల్లాలను 31 జిల్లాలు, 68 (వరంగల్ గ్రామీణ రెవెన్యూ డివిజను తరువాత ఉనికిలో లేదు) రెవెన్యూ డివిజన్లు, 584 మండలాలుగా పునర్వ్యవస్థీకరించి 2016 అక్టోబరు 11 నుండి దసరా పండగ సందర్భంగా ఆనాటినుండి అమలులోకి తెస్తూ ఉత్తర్వులు జారీ చేసింది. ఇందులో భాగంగా పూర్వపు మహబూబ్​నగర్​ జిల్లా లోని మండలాలను విడదీసి, మహబూబ్​నగర్​, వనపర్తి, నాగర్‌కర్నూల్, జోగులాంబ అనే నాలుగు జిల్లాలను కొత్తగా ఏర్పాటు చేసారు.ఈ గ్రామాలు పూర్వపు మహబూబ్​నగర్​ జిల్లా నుండి, కొత్తగా ఏర్పడిన వనపర్తి జిల్లాలో చేరిన వివిధ గ్రామాల జాబితాను కింది పట్టికలో చూడవచ్చు.
గ్రామాల జాబితా
వర్గం:తెలంగాణ గ్రామాలు
కూలీ నెం. 1 ( 2020 సినిమా)
మూలాలు
వర్గం:హిందీ సినిమా
క్రియలు (శుద్ధిపరచు పద్ధతులు)
హతయెగమందు ఈ యెగ ప్రక్రియలు వివరించబడినవి. ప్రధాన క్రియలు - ఘట శోధన ప్రక్రియలు : ఘటము అనగా శరీరము. శరీరమును శుద్ధి పరచు ఆరు పద్ధతులు (షట్క్రియలు) ముఖ్య గమనిక: ఈ పద్ధతులను అనుభవముగల యొగ గురువుల వద్ద చూచి నేర్చుకొనవలెను. కేవలము చదివి ప్రయత్నము చేయవద్దు. 1. ధౌతి : అనగా శరీరములోని అన్తర భాగములను కడుగుట. (నీరుతొ గాని, వాయువుతొ గాని, పలుచని కిచిడీతొగాని, మెత్తటి నూలు వస్త్రముతొ గాని నొటి ద్వారమునుండి ఉదరము వరకు శుద్ధ్ది చేయట.) ధౌతి వలన కఫదొషములు తొలగును.జీర్ణాశయము బాగుగా పనిచేయును.ఆస్త్మావ్యాధి తగ్గు అవకాశము కలదు 2. నేతి : అనగా నాసిక రంద్రములను నీటితొ గాని, పాలతొ గాని, సూత్రముతొ గాని కడుగుట. (నేతి - జలనేతి, సూత్రనేతి, దుగ్ధనేతి, ఘృతనేతి - అని నాలుగు విధములు.) నేతి క్రియ వలన శ్వాస సంబంధిత రొగములు, జలుబు రొగములు, తలబరువు తగ్గును. 3 .బస్తి ; యెనీమా ప్రక్రియ .బస్తి ; యెనీమా ప్రక్రియ వలన మలబద్దకము, మూలవ్యాధి తొలగును. రాబొవు రాచ వ్యాధులు ( కేన్షర్ వ్యది) రావు. 4. నౌలి: దక్షిణ, మధ్య,వామ అని మూడు విధములు. నౌలి ప్రక్రియ వలన విషపూరితమగు ఆహారము కూడా జీర్ణమగును. శాస్త్రము ప్రకారము మరణము రాదు. 5. త్రాటకము: అనగా ఏకాగ్రత. దీపములో గాని, ఉదయించు సూర్య చంద్రుల వేపు గాని ద్రిష్టిని నిలుపుట. త్రాటకము వలన ఏకాగ్రత పెరుగును. అన్త్రర్గత శక్తులు బయిటకు వఛ్చును. 6. కపాలభాతి :కపాలము అనగా తల భాగము.వాయువును నాసాగ్రముల ద్వారా వేగముగా బైటకు పదే పదే వదలుట. కపాలభాతి వలన శిరస్సు లోని భాగములు శుభ్రమగును.కంటికి, చెవులకు, ముక్కునకు, మెదడుకు ఛాల మంఛిది. ఈ క్రియల వలన చాల శారీరక మానసిక లాభములు ఉన్నాయి. ఈ క్రియలను సుర్యొదయమునకు ముందుగా చేయుట మంచిది.
ప్రధాన క్రియలు
శరీరమును శుద్ధి పరచు ఆరు పద్ధతులు (షట్క్రియలు) ఏవనగా - కపాలభాతి, నేతి, ధౌతి, నౌలి, త్రాటకము, బస్తి.
నేతి
నేతి - జలనేతి, సూత్రనేతి, దుగ్ధనేతి, ఘృతనేతి - అని నాలుగు విధములు.
శంఖ ప్రక్షాళన క్రియ
వర్గం:యోగా
కందుల వెంకటేష్
కందుల వెంకటేష్ (జననం 1979 జనవరి 12) భారతదేశంలోని ఆంధ్రప్రదేశ్ రాష్ట్రానికి చెందిన నాణేల సేకర్త(numismatist), పరిశోధకుడు.
ఎలక్ట్రికల్ ఇంజనీరింగ్ చదువుకుని వివిధ ప్రైవేటు సంస్థలలో (డాక్టర్ రెడ్డీస్ లాబ్స్, గ్రాన్యూల్స్ ఇండియా, శ్రీని ఫార్మా, గ్లోబియాన్ ఇండియా) లలో పనిచేసి ప్రస్తుతం దక్కను కెమికల్స్ అనే సంస్థలో ఇంజనీరింగు మేనేజరుగా పనిచేస్తున్నాడు.
తొలినాళ్ళ జీవితం
వెంకటేష్ తల్లిదండ్రులు వీరభద్ర రావు, చిన్నాదేవి. ఇతను చిన్నప్పటినుండే తన తాత గోలి సత్తిరాజు ప్రోత్సాహంతో పురాతన నాణెములు సేకరించడం అభిరుచిగా మలచుకున్నాడు.
నాణేల సేకర్తగా
తెలుగునేలను పరిపాలించిన జనపదులు,  చక్రవర్తులు, రాజులు, సుల్తానులు తమ పరిపాలనా కాలములో చలామణిలోకి తెచ్చిన నాణెములు అలాగే తెలుగు జాతికి చెందిన రాజులు వేరే ప్రాంతాలను పరిపాలించిన కాలములో చలామణిలోకి తెచ్చిన నాణెములను సేకరించి వాటిని పరిశోధించి  ఆ నాణెములను ప్రదర్శిస్తూ నలుగురికీ  చరిత్రపై అవగాహన కల్పించడం ఇతని అభిరుచి. ఈ పురాతన నాణెములు ప్రపంచ తెలుగు మహాసభలు, తెలంగాణ వైభవం, తెలంగాణ బుద్ధ సంగీతి, ఆంధ్ర ప్రదేశ్ చరిత్ర కాంగ్రెస్ సమావేశాలు, కాకినాడ, రాజమహేంద్రి, విశాఖపట్నం లాంటి మ్యూజియంలలో ప్రదర్శనలు ఏర్పాటు చేసాడు.
ఈ ప్రదర్శనల ద్వారా మన ప్రాంత గొప్ప చరిత్ర అలాగే సంస్కృతి పైన ప్రజలలో అవగాహన కల్పిస్తున్నాడు. "ఎవరైతే తమ చరిత్రను తెలుసుకోరో .. ఎవరైతే చరిత్ర నుంచి గుణపాఠం నేర్చుకోరో .. వారికి చరిత్ర గుణపాఠం నేర్పుతుంది" అని చెప్పిన అంబేద్కర్ మాటలు ననుసరించి నాణేముల ద్వారా తెలుగు వారి చరిత్ర నిర్మించేందుకు కృషి చేస్తున్నాడు.
వెంకటేష్ తెలుగు నేలపైన లభించిన పురాతన నాణెముల ద్వారా నాటి ఆర్థిక స్థితిగతులను,సాంకేతిక మార్పులను, లిపి పరిణామాన్ని,  భాషలను, రాజుల వంశక్రమాన్ని, లోహ శాస్త్ర పరిణామాన్ని, మత విధానములను, దుస్తుల పరిణామాన్ని, సంకేతాలను, రాజకీయ & సామాజిక మార్పులను పరిశోధిస్తున్నాడు. పురాతన నాణేముల  పరిశోధన కోసం భారతదేశపు తొలి లిపి, ప్రస్తుత భారత దేశపు లిపులకు మూలమైన బ్రహ్మీ లిపిని వెంకటేష్ అధ్యయనం చేసాడు. వెంకటేష్ సేకరణలో క్రీస్తుపూర్వం 6వ శతాబ్దం నాటి  అశ్మక జనపదం, ఆంధ్ర జనపదము, మౌర్య సామ్రాజ్యం(కీ. పూ. ౩వ శతాబ్దము), శాతవాహనుల కు పూర్వం పాలించిన గోబద, నరన, సిరి కమ, సిరివాయ, సమ గోప వంటి రాజులు నాణెములు. శాతవాహన రాజులైన సిరి శిముక (కీ. పూ. 1 వ శతాబ్దము), సిరి శాతవాహన(కీ. పూ. 1 వ శతాబ్దము), సిరి శాతకర్ణి, సిరి పులమావి వంటి రాజుల నాణెములు, ఇక్షాకులు(కీ. శ. ౩వ శతాబ్దము) , విష్ణుకుండినులు (కీ. శ. 4-6 వ శతాబ్దము), చాళుక్యులు (కీ. శ. 7 -11 వ శతాబ్దము), కాకతీయులు, చోడులు, విజయనగర సామ్రాజ్యం, మొగల్ సామ్రాజ్యం, బహమనీ సుల్తానులు, గోల్కొండ సుల్తానులు, నిజాం నవాబులు, ఈస్టిండియా కంపెనీ నాణెములు, బ్రిటిష్ ఇండియా నాణెములు వెంకటేష్ సేకరణలో చూడవచ్చు.
మూలాలు
వర్గం:1979 జననాలు వర్గం:జీవిస్తున్న ప్రజలు
తెలంగాణ రాష్ట్ర జిల్లా ప్రజా పరిషత్‌లు
తెలంగాణ  ప్రత్యేక రాష్ట్రం ఏర్పడిన తర్వాత 2016 అక్టోబరు 11న నూతన జిల్లాల పునర్య్వస్థీకరణ అనంతరం, రాష్ట్రంలోని 32 జిల్లాలను (జీహెచ్‌ఎంసీ మినహాయించి) 32 జిల్లా పరిషత్‌లు ఏర్పడ్డాయి. మొత్తం 535 గ్రామీణ రెవెన్యూ మండలాలను (50 పట్టణ స్వభావమున్న రెవెన్యూ మండలాలు మినహాయించి) మండల ప్రజా పరిషత్‌లుగా, జిల్లా పరిషత్‌ ప్రాదేశిక నియోజకవర్గాలుగా పరిగణిస్తారు. 32 జిల్లాల్లోని 535 మండలాల పరిధిలో మొత్తం 5,984 ఎంపీటీసీ స్థానాలుగా ప్రాదేశిక నియోజకవర్గాల పునర్విభజన జరిగింది. తెలంగాణ రాష్ట్రంలో 32 జిల్లాలకు 32 జడ్పీ అధ్యక్షులు, ఉపాధ్యక్షులు, 535 జడ్పీటీసీ స్థానాలు, 535 చొప్పున ఎంపీపీ అధ్యక్షులు, ఉపాధ్యక్షులు, 5,984 ఎంపీటీసీలు ఉండనున్నారు.
జిల్లా ప్రజా పరిషత్‌లు
తెలంగాణలో జిల్లా పరిషత్‌ స్థానాలు సంఖ్య, ఛైర్మన్‌‌ల వివరాలు
మూలాలు
వర్గం:తెలంగాణ జిల్లాలు వర్గం:తెలంగాణ జిల్లా పరిషత్ చైర్మన్‌లు
రితాలా శాసనసభ నియోజకవర్గం
రితాలా శాసనసభ నియోజకవర్గం ఢిల్లీ కేంద్రపాలిత ప్రాంతంలోని నియోజకవర్గాలలో ఒకటి. ఈ నియోజకవర్గం నార్త్ వెస్ట్ ఢిల్లీ జిల్లా, నార్త్ వెస్ట్ ఢిల్లీ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి. రితాలా నియోజకవర్గం నియోజకవర్గాల పునర్వ్యవస్థీకరణలో భాగంగా  2008లో నూతనంగా ఏర్పడింది.
మూలాలు
వర్గం:ఢిల్లీ శాసనసభ నియోజకవర్గాలు
అర్మేనియన్ స్మశానవాటిక (హైదరాబాదు)
అర్మేనియన్ స్మశానవాటిక (ఉప్పుగూడ అర్మేనియన్ స్మశానవాటిక), తెలంగాణ రాష్ట్ర రాజధాని హైదరాబాదులోని ఉప్పుగూడలో ఉన్న స్మశానవాటిక. కుతుబ్ షాహీ కాలానికి చెందిన ఈ స్మశానవాటిక, మూడు వందల సంవత్సరాల పూర్వం ఏర్పాటుచేయబడింది.
స్మశానవాటిక
హైదరాబాదులో అర్మేనియన్ స్థావరం కూడా ఉంది. హైదరాబాద్‌లోని అర్మేనియన్ సమాజం హోలీ ఎట్చ్మియాడ్జిన్ నుండి పోంటిఫికల్ బుల్‌ను అందుకుంది. హైదరాబాదులో నివసిస్తున్న డచ్, ఆంగ్లేయులకు ప్రత్యేకమైన స్మశానవాటిక లేకపోవడంతో ఈ స్మశానవాటికను పంచుకున్నారు.
పరిరక్షణ
భారత పురావస్తు ప్రదేశాల స్మారక చిహ్నం, చట్టం (1960) ప్రకారం ఈ శ్మశానవాటికను పురావస్తు శాఖ పరిరక్షిస్తోంది. నివాసితుల నిర్లక్ష్యం, బాధ్యతారాహిత్యం కారణంగా ఇది దాదాపుగా క్షీణదశలో ఉంది.
జాన్ స్టూవర్ట్ మిల్
జె.ఎస్.మిల్ యొక్క ముఖ్య ప్రవచనాలు
జె.ఎస్.మిల్ రచనలలో ఎక్కువుగా వ్యక్తి స్వేచ్ఛావాదం (ఇండివిడ్యువలిజమ్) కనిపిస్తుంది. ఇతని " ఆన్ లిబర్టీ" వ్యక్తి స్వేచ్చను వివరించుటలో, సమర్ధించటంలో ఈనాటికీ ఒక ప్రామాణిక గంధంగా కనపడుతుంది. స్వేచ్చ ప్రతి వ్యక్తి అవసరమని, వ్యక్తి నుంచి అది విడదీయరాదని, సామాజిక జీవనంలో భిన్నత్వాన్ని పెంపొందించటానికి, నైతిక, మానసిక, భౌతిక రంగాలలో స్వేచ్చ చాలా అవసరమని మిల్ ధృఢ విశ్వాసము. వ్యక్తి స్వేచ్చను సమర్దించటంలో మిల్, వోల్టర్, మిల్టన్, రూసో, ధామస్ మొదలైన సుప్రసిద్ధుల కోవకు చెందినవాడు. మిల్ అభిప్రాయంలో సమాజంలో జీవించే వ్యక్తుల అనేక అభిప్రాయాలు, ఆసక్తులు కలిగి ఉంటారు. విభిన్నమైన ఆసక్తులు, వాటి గుర్తింపు సమాజ వికాసానికి అవసరము. అంతే కాక సామాన్యంగా ఒక వ్యక్తి చర్యను అతని ఆలోచన నిర్దేశిస్తుంది. ప్రతి వ్యక్తి తన అభిప్రాయాలను యధేచ్చగా వ్యక్తం చేయటానికి, అతని చర్యలలో ఇతరుల జోక్యం లేకుండా ఉండడానికి తగిన పరిస్థితులను రాజ్యం కల్పించాలి. వ్యక్తి స్వేచ్చను సమాజ జోక్యం నుంచే కాక ప్రభుత్వ నియంత్రణ నుంచి సంరక్షించవలసిన అవసరం ఎంతైనా ఉన్నదని మిల్ గ్రహించాడు. ప్రభుత్వ జోక్యం ఎంత తక్కువుగా ఉంటే వ్యక్తికి అంత ఎక్కువ స్వేచ్చ లభిస్తుందని మిల్ భావిస్తాడు.
మిల్ అభిప్రాయంలో స్వేచ్చ సమగ్రమైనది. ప్రతి వ్యక్తి తన వ్యక్తిత్వాన్ని పెంపొందుంచు కోటానికి అభిప్రాయ ప్రకటనకు, ఆంతరంగిక వ్యవహారాలలో స్వేఛ్ఛ అవసరము. ప్రతి వ్యక్తి చర్యలను మిల్ రెండు రకాలుగా విభజిస్తాడు- వ్యక్తి యొక్క వ్యక్తిగతమైన చర్యలు అతనికి మాత్రమే (Self Recording) సంబంధించినవి వీటిలో ఇతరుల జోక్యం అనవసరం. రెండవది ఇతరులకు సంబంధించిన చర్యలు (Other Recording), ఇది ప్రయోజనాలకు సంబంధించిన చర్యలు. ఒక వ్యక్తి యొక్క చర్య వలన ఇతరులకు హాని కలుగుతుందని భావించినప్పుడు మాత్రమే సమాజం అతనిని నిరోధించవచ్చును. దొంగతనము, హత్య మొదలైనవి. ప్రతి వ్యక్తికి తన శరీరము, ఆలోచన, ఆత్మలపై సార్యభౌముడు. మిల్ సాంప్రదాయిక వ్యక్తి స్వేచ్చావాది.అతని కాలంలో ఉన్న రాజకీయ, సాంఘిక పరిస్థితులను దృష్టిలో ఉంచుకొని అతను తన అభిప్రాయాలను వ్యక్తం చేసాడు. అపరిమిత స్వేచ్చ అవాంచమైనప్పటికీ స్వేచ్చ కంటే స్వేచ్చపై విధించవలసిన ఆంక్షలకు ఎక్కువ ప్రాధాన్యం ఇచ్చినప్పుడు స్వేచ్చాభావం నశించిపోతుంది.
మూలములు
వర్గం:బ్రిటన్ తత్వవేత్తలు వర్గం:1806 జననాలు వర్గం:1873 మరణాలు వర్గం:తత్వవేత్తలు
విడాకులు
పెళ్ళి తరువాత భార్యాభర్తలు అనివార్య కారణాల వలన విడిపోవాలని నిర్ణయించుకోవడాన్ని విడాకులు గా పిలుస్తారు. భార్యాభర్తలు ఇద్దరూ ఉద్యోగాలు చేసే కుటుంబాలలో విడాకులు ఎక్కువగా జరుగుచున్నవి. విడాకుల వల్ల విడిపోయిన కుటుంబాల్లోని పిల్లలపై తీవ్ర ప్రభావం పడుతోంది.వివాహాల సమయంలోనే ముందస్తు విడాకుల పిటిషన్లు దాఖలవుతున్నాయి.భాగస్వామికి కుష్టు, మానసిక అనారోగ్యం లాంటి వ్యాధులున్నాయనే కారణాలపై విడాకులు ఇవ్వవచ్చు.వీటిని కొన్ని జంటలు దుర్వినియోగం చేస్తున్నాయి.'పాత రోజుల్లో మన తాత, ముత్తాతలకు ఇలాంటి సమస్యలు లేవు. అప్పట్లో వివాహ వివాదాలు నాలుగు గోడల మధ్య ఇంట్లోనే పరిష్కారమయ్యేవి. పిల్లలకోసం తల్లిదండ్రులు అహం వదులుకోవాలి.తల్లిదండ్రుల విడాకులవల్ల చివరకు బాధపడేది పిల్లలే. ఆడపిల్ల విషయంలోనైతే వివాహం సమయంలో''పరిస్థితి మరీ తీవ్రంగా ఉంటుంది.
ఇస్లాంలో విడాకులు
ఇస్లాం ప్రకారం భర్త మూడుసార్లు తలాక్ అంటే ఇక ఆ వివాహ బంధం రద్దు అయినట్లే. భర్త సరదాగా అన్నా కూడా ఇక ఆ వివాహం చెల్లదు. కతార్‌కి చెందిన ఒక వ్యక్తి సరదాగా ఇంటర్నెట్ లో తన భార్యకి తలాక్ అని మూడు సార్లు చెప్పాడు. దీంతో అతడి వివాహం రద్దు చేయబడింది. షరియా చట్టం ప్రకారం ఇస్లామిక్ మతసంస్థ దార్-ఉల్-ఉలూమ్ వివాహం చెల్లదని తీర్పు ఇచ్చింది. డియోబండ్ కి చెందిన దార్-ఉల్-ఇఫ్తా అతడికి ఇక నుంచీ తన భార్య హరామ్ అని పేర్కొంది. తనకి భార్య మీద ప్రేమ ఉన్నా ఇప్పుడు ఆమెతో అతడు జీవితం కొనసాగించలేకపోతున్నాడని వాపోయాడు. పోనీ మళ్ళీ ఆమెనే పెళ్ళి చేసుకుందామన్నా ఇందుకు ఇస్లామిక్ చట్టాలు అంగీకరించవు. ఇందుకు ఒక పరిష్కారం సూచించారు. అదే హలాలాహ్. అంటే ఆమె వేరే వ్యక్తిని పెళ్ళి చేసుకుని అతడికి విడాకులిస్తేగానీ తిరిగి పాత భర్తని వివాహం చేసుకునేందుకు అర్హురాలు కాదు. అంతకన్నా ముందు ఆమె ఇద్దత్ ని అనుసరించాలి. అనగా విడాకులు పొందాక మూడు నెలలు పాటు మళ్ళీ వివాహం చేసుకోరాదు. అంతేగాక తను అన్ని సంతోషాలకు, సంబరాలకు దూరంగా ఉండాలి. ఇలా రెండు మార్లు ఇద్దత్ అనుభవించిన తర్వాత తిరిగి పాత భర్తని వివాహం చేసుకోవాలి. భార్య తలాక్ ఇచ్చిందా లేదా అన్న విషయంతో సంబంధం లేదని ఫత్వాలో పేర్కొనబడింది. ఈ విషయాలు బుఖారీలో (Vol. 2, P. 791), ఫతావా అల్-హిన్దియాలో పేర్కొనబడ్డాయని దార్-ఉల్-ఉలూమ్ కి చెందిన ముఫ్తీ ఆరిఫ్ కస్మీ చెప్పాడు. మొబైల్‌ ఫోన్లో తలాక్‌ :మొబైల్‌ ఫోన్లో మూడుసార్లు తలాక్‌ చెప్పినప్పుడు నెట్‌వర్క్‌ సమస్య వల్ల కానీ ఇతర కారణాల వల్ల కాని అతని భార్యకు వినపడకపోయినా అది చెల్లుబాటు అవుతుందని దార్‌ ఉల్‌ ఉలూమ్‌ దేవ్‌బంద్‌ ఫత్వా జారీ చేసింది.
విడాకులు పొందిన కూతురూ కుటుంబ పింఛనుకు అర్హురాలే
పింఛను పొందుతున్న ప్రభుత్వ ఉద్యోగి మరణిస్తే ఆయనపై ఆధారపడిన వితంతు, విడాకులు పొందిన కుమార్తె కుటుంబ పింఛను పొందవచ్చు. ఈ విషయంలో ఇప్పటివరకు ఉన్న అడ్డంకులు తొలగిపోయాయి.గతంలో ఉద్యోగి బతికి ఉండగానే కూతురు వితంతువై లేదా విడాకులు పొంది ఉంటేనే పింఛను అందేది. 25 ఏళ్ల వయోపరిమితి వరకే వర్తింపజేయాలనే నిబంధన ఉండేది. తాజా ఉత్తర్వుల ప్రకారం వితంతు, విడాకులు పొందిన కూతురు మళ్లీ వివాహం చేసుకున్నా, మరణించినా, ప్రభుత్వ, ప్రైవేటు సంస్థల నుంచి లేదా స్వయంఉపాధి ద్వారా నెలకు రూ.2440 పొందుతున్నా పింఛను ఆగిపోతుంది.
విడాకులకు కారణాలు
భార్యా భర్తల మధ్య అపనమ్మకం; ప్రేమ లేకపోవడం; లైంగిక సామర్ద్యం లోపించడం; వివాహేతర సంబంధాలు; డబ్బు మీద వ్యామోహం; పాశ్చాత్య సంస్కృతి ప్రభావం; అత్యధిక జీతాలు; అహం; వరకట్న వేధింపులు; స్త్రీ ఉద్యోగ -ఆర్ధిక స్వేచ్ఛ దుర్వినియోగం; ఒకరిమీద ఒకరు ఆధారపడకపోవడం; నైతిక విలువలు లోపించడం; ఉమ్మడి కుటుంబాల విచ్ఛిన్నం; 498 ఎ గృహహింస చట్టం దుర్వినియోగం; మొదలగున్నవి కారణాలుగా చెప్పవచ్చు.
వన పర్వము పంచమాశ్వాసము
వనపర్వము లేదా అరణ్య పర్వము మహాభారతం ఇతిహాసంలోని మూడవ భాగము. సంస్కృతమూలం వ్యాసుడు రచించాడు. ఆంధ్ర మహాభారతంలో కొంత భాగాన్ని నన్నయ అనువదించాడు. నన్నయ మరణించడం వలన అది అసంపూర్తిగా ఉండిపోయింది. సుమారు 200 యేండ్ల తరువాత అరణ్య పర్వ శేషాన్ని ఎఱ్ఱన తెలుగులోనికి అనువదించాడు.
సభాపర్వంలో భంగపడిన పాండవులు జూద నియమానుసారం పన్నెండు సంవత్సరాలు అరణ్యవాసం చేయడం ఈ పర్వంలో ముఖ్య కథాంశం.
పంచమాశ్వాసం
ధర్మరాజు మార్కండేయునితో " మహర్షీ! నాకు గొప్ప పతివ్రతల గురించి వినాలని ఉంది. సంతానం కొరకు తల్లి తండ్రులలో ఎవరు ఎక్కువ కష్టపడతారు? తల్లి తండ్రుల పట్ల పుత్రుని బాధ్యత ఎలాంటిది? తక్కువ జాతిలో పుట్టినా ధార్మికులు పొందు లోకాలను పొందడమెలా? అన్నవి నాకు వివరించండి " అని అడిగాడు.
సంతానం తల్లితండ్రులు
ధర్మరాజు అడిగిన దానికి మార్కండేయుడు " ధర్మజా! తల్లి బిడ్డను నవమాసాలు కడుపున పెట్టుకుని మోసి ప్రాణాలకు లెక్క చేయక ప్రసవిస్తుంది. తండ్రి సంతానం క్షేమం కొరకు శ్రమించి అర్ధం సంపాదించి యగ్న యాగాదులూ, దానధర్మాలు లాంటి కార్యాలు నిర్వర్తిస్తుంటాడు. కనుక తల్లి తండ్రులు ఇరువురూ సంతానం కొరకు సమానంగా కష్టపడతారు. తల్లి తండ్రులు తమ కుమారుడు ధర్మ వర్తనుడై తమపట్ల వినయ విధేయతలు ప్రదర్శించాలని కోరుకుంటారు. తల్లితండ్రుల ఆశలను నెరవేర్చిన పుత్రుడు ఉత్తమడై ధనం, కీర్తి గడించి ఉత్తమ లోకాలను పొందగలడు . ఏ స్త్రీ భర్తను సేవించడంలో ఆసక్తి కలిగి ఉంటుందో ఆమె యజ్ఞయాగాదులు చేసిన పుణ్యం పొందగలదు ఉదాహరణగా నీకు కౌశికుని వృత్తాంతం చెబుతాను విను " అన్నాడు.
కౌశికుడు
పూర్వం కౌశికుడు అనే బ్రాహ్మణుడు ఉండే వాడు. అతడు ధర్మపరుడు ఎన్నో యగ్న యాగాదులు చేసాడు. ఒకరోజు అతడు ఊరి బయట చెట్టు కింద కూర్చుని వేదాల వల్లిస్తున్న సమయంలో ఒక కొంగ అతని మీద రెట్ట వేసింది. కౌశికుడు ఆగ్రహించి ఆ కొంగ వైపు తీక్షణంగా చూసాడు. ఆ చూపుల తీక్షణతకు ఆ కొంగ చచ్చి పోయి కింద పడింది. కౌశికుడు అది చూసి కలత పడి. " అయ్యో ! నేను ఎంత నిర్ధయగా ఈ కొంగను చంపాను. నా పాపానికి నిష్కృతి లేదు " అని విలపించాడు. ఇంతలో మధ్యాహ్నం అయింది ఒక ఇంటికి బిక్షకు వెళ్ళాడు. ఆ ఇంటి ఇల్లాలు అతనికి బిక్ష వేయడానికి పాత్రను సిద్ధం చేస్తున్న సమయంలో ఆమె భర్త ఆకలితో ఇంటికి వచ్చాడు. ఆమె భర్తకు అభ్యంగన స్నానం చేయించి భోజనం పెట్టి అతని కాళ్ళు వత్తే సమయంలో బిక్షకు వచ్చిన బ్రాహ్మణుడు గుర్తుకు వచ్చాడు. ఆమె ఒక పాత్రలో అన్నం తీసుకు వచ్చి భిక్ష వేయటానికి రావడం చూసి కౌశికుడు కోపించి " ఏమీ ఇంత గర్వమా! నన్ను చూసిన వెంటనే పొమ్మంటే పోదును కదా! ఇంత సేపు ఎందుకు ఆలస్యం చేసి అవమానించావు? " అని అడిగాడు. అయ్యా మీకు భిక్ష తెచ్చేటప్పడు నా భర్త వచ్చాడు. అయనకు పరిచర్యలు చేసి వచ్చేసరికి నాకు ఆలస్యం అయింది ఓర్పు వహించండి " అన్నది. కౌశికుడు " నీకు ఇంత గర్వమా బ్రాహ్మణులు లోకవంద్యులు. బ్రాహ్మణుల కంటే భర్త ఎక్కువా? సాక్షాత్తు దేవేంద్రుడు కూడా బ్రాహ్మణులను గౌరవిస్తాడు. వారి ఆగ్రహానికి గురైతే లోకాలు భస్మం కాగలవు " అన్నాడు. ఇల్లాలు " అయ్యా ! బ్రాహ్మణుల మహిమ నాకు తెలియనిది కాదు. వాతాపిని జీర్ణం చేసుకున్నది, సముద్ర జలాలను త్రాగరానివిగా చేసినది, దండకారణ్యం తగుల బెట్టినది మొదలైన ఎన్నో మహత్తర కార్యములు చేసిన బ్రాహ్మణులను అవమానించి కోరి కష్టాలు తెచ్చుకుంటానా ? నాకు భర్తే పరమ దైవం అంతకంటే స్త్రీకి ఉత్తమ ధర్మం లేదు. బ్రాహ్మణోత్తమా మీకు ఆగ్రహం ఎక్కువ అని నా పాతివ్రత్య మహిమతో తెలుసు కున్నాను. కోపం, మోహం మనిషికి ప్రథమ శత్రువులు వాటిని జయించని బ్రాహ్మణులు ఉత్తములు కాజాలరు. మీరు మీ పై రెట్ట వేసిన కొంగను దహించిన విషం నేనెరుగుదును. ఇంద్రియములను జయించిన వాడు, అహింసను కలిగిన వాడు, సత్య వ్రతమును ఆచరించిన వాడు, సకల జనుల యందు సమ భావం కలిగిన వాడు, గురువులను పూజించే వాడు, ధర్మవర్తనుడు అయిన బ్రాహ్మణుడు పూజనీయుడు కాగలడు. సత్ప్రవర్తన, వేదాధ్యయనం లాంటి ఉత్తమ కర్మలే బ్రాహ్మణ సంపదలు. ధర్మం బహు సూక్ష్మమైనది. నేను ఆడుదానిని నాకు వివరంగా తెలియదు. నీకు తెలుపగల వాడు మిధిలా నగరంలో ఉన్నాడు. అతని పేరు ధర్మవ్యాధుడు. అతడు ఒక కిరాతుడు. అతడు సత్య వ్రతుడు, సత్గుణ సంపన్నుడు, ధర్మవర్తనుడు, మాతాపితలను పూజించే వాడు. అతని దగ్గరకు పోయి ధర్మం గురించి తెలుసుకో. నీవు సాధ్యాయన పరుడవే కాని ధర్మసూక్ష్మములు ఎరుగవు. నేను చెప్పిన దానిలో అపరాధం ఉంటే నన్ను మన్నించు " అన్నది. కౌశికుడు " అమ్మా! నీ వలన నాకు జ్ఞానోదయం అయింది. నా మనసుకు శాంతి లభించింది " అని చెప్పి మిధిలకు ప్రయాణమయ్యాడు. కౌశికుడు ఆ పతివ్రత మహిమకు అచ్చెరువంది ఆమెను దూషించి నందుకు పశ్చాత్తాపపడ్డాడు.
ధర్మవ్యాధుడు
మిథిలకు చేరుకుని కౌశికుడు ధర్మవ్యాధుడు ఉన్న ప్రదేశానికి చేరుకున్నాడు. ధర్మ వ్యాధుడు మాంసం విక్రయిస్తున్నాడు. అది చూసిన కౌశికుడు అసహ్యించుకుని ఒక ప్రక్కకు ఒదిగి నిలబడ్డాడు. బ్రాహ్మణుని చూసిన ధర్మవ్యాధుడు అతని దగ్గరకు వచ్చి భక్తితో నమస్కరించి " మహానుభావా ఆ మహాపతివ్రత నిన్ను నా వద్దకు పంపిందా? చాలా సంతోషం రండి మా ఇంటికి పోదాం " అని చెప్పి కౌశికుని తన ఇంటికి తీసుకు వెళ్ళాడు. పతివ్రత పంపిన విషయం ధర్మవ్యాధునికి ఎలా తెలిసిందోనని ఆశ్చర్యపోయాడు. కౌశికుడు ధర్మవ్యాధుని చూసి " అయ్యా! మీరు అన్ని ధర్మాలు తెలిసిన వారు. ఇలాంటి వృత్తి స్వీకరించి జీవహింస చేయడం ధర్మమా? " అని అడిగాడు. అందుకు బదులుగా ధర్మవ్యాధుడు " అయ్యా! బ్రాహ్మణులకు స్వాధ్యయనం, తపస్సు, సత్యము, శౌచం, బ్రహ్మచర్యం పరమ ధర్మం. క్షత్రియులకు ప్రజా రక్షణ, దండనీతి ధర్మం. శూద్రులకు సేవించడం ధర్మం. మృగ మాంసం విక్రయించడం నా ధర్మం. మిధిలా నగరాధీశుడైన జనకుడు ఎవరి ధర్మాన్ని వారు మాత్రమే ఆచరించాలని కోరతాడు. స్వధర్మం ఆచరించని వాడు కొడుకైనా అతనికి శిక్షార్హుడే. కనుక నేను నా ధర్మం ఆచరిస్తున్నాను. కాని నేను జీవహింస చేయను. ఇతరులు చంపి తెచ్చిన వాటిని మాత్రమే విక్రయిస్తాను. నేను గురువులను, దేవతలను, అతిధులను పూజిస్తాను. సత్యమును, శౌచమును ఆచరిస్తూ అణుకువతో ఉంటాను. బంధువులను ఆదరిస్తాను. ఏకపత్నీ వ్రతుడను. అసూయలేదు, కోరికలు లేవు, ఇతరులలో దోషం ఎంచను. ఉపవాస నియమాలతో ఆహారం తీసుకుంటాను. పొగడ్తలకు లొంగను, తెగడ్తలకు కుంగను. అందువలన హీనకులములో పుట్టినా నిర్మలంగా జీవిస్తున్నాను. అడిగావు కనుక చెప్పాను కాని నన్ను నేను కీర్తించుకోవడం తగదు. నీవు నా వద్ద ధర్మసూక్ష్మం తెలుసుకోవడానికి వచ్చావు కనుక చెపుతాను విను. కులధర్మం ఆచరించతగిన పరమ ధర్మం. త్యాగ గుణం కలిగి ఉండటం, ఇతరుల భావాలను మన్నించడం, సత్పురుషులను గౌరవించడం, సత్యం పలకడం సహనం కలిగి ఉండడం ఉత్తముల లక్షణం. కోరికలను ధర్మమార్గంలో మాత్రమే తీర్చుకోవాలి. కష్టాన్ని, సుఖాలను సమదృష్టితో చూడాలి. అపకారికి ఉపకారం చేయాలి. అపకారం చేసిన వాని పాపం వాడిని దహించి వేస్తుంది. నాస్తికులు దేవుడు లేడని వాదిస్తారు. వారిని చూసి ధర్మాన్ని విడువరాదు. పశ్చాత్తాపానికి సగం పాపం పోతుంది. ఆ పాపాన్ని పరిత్యజించడంతో మొత్తం పాపం పోతుంది. పాపానికి మూలకారణమైన కోపం, లోభం లాంటి దుర్గుణాలను విడిచి పెట్టాలి. చెడు కార్యములు దట్టమైన గడ్డితో నిండిన ఊబివలె అందంగా కనిపిస్తాయి కనుక వాటిని పరిత్యజించాలి " అని చెప్పాడు.